08/07/2015 | Administración LocalMunicipal
As Pontes de García Rodríguez
Secretaría
Bases da convocatoria de “Axudas ás familias para a escolarización dos fillos e fillas” para o curso académico 2015/2016

BASES DA CONVOCATORIA DE “AXUDAS ÁS FAMILIAS PARA A ESCOLARIZACIÓN DOS FILLOS E FILLAS” PARA O CURSO ACADÉMICO 2015/2016 Exposición de motivos A Constitución Española, no seu artigo 39, considera a obrigatoriedade dos poderes públicos de asegurar a protección social, económica e xurídica da familia. A Lei 7/1985, reguladora de bases de réxime local, no seu artigo 25.2k, e a Lei 5/1997, de administración local de Galicia, no seu artigo 80.2. k, establecen a competencia dos municipios na prestación de servizos sociais e de promoción e inserción social. Pola súa parte, o Estatuto de Autonomía de Galicia lexitima a actuación lexislativa da Comunidade Autónoma no campo da protección da familia, infancia e adolescencia, nos títulos de competencia xenéricos de asistencia social e de promoción do desenvolvemento comunitario (artigo 27) A Lei 13/2008, do 3 de decembro de 2008 atribúe aos concellos. Entre outras competencias, a creación e xestión dos servizos sociais de atención primaria. Do mesmo xeito, determinase en ambas leis que as administracións poderán conceder axudas económicas para apoiar o coidado de menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. A Lei 3/1997, do 9 de xuño, de protección xurídica, económica e social da familia, establece como un dos principios reitores da actuación dos poderes públicos, o de desenvolver unha política integral de apoio á familia que teña en conta as súas necesidades básicas, tales como a vivenda, a educación, a cultura e o traballo, aplicando a consecución destes fins medidas tanto preventivas como paliativas. O artigo 5 da citada Lei 3/1997, atribúe competencias aos municipios en materia de protección á familia, infancia e a adolescencia, para que os Concellos actuarán directamente no ámbito familiar achegando recursos e prestacións ás familias que presenten aspectos carenciais. O proxecto de axudas municipais escolares de libros e material escolar leva moitos anos desenvolvéndose no Concello de As Pontes, observándose un crecemento tanto na demanda como no seu orzamento. Van destinadas a alumnos/as matriculados en centros docentes públicos empadroados no Concello.1.ª.–Obxecto da convocatoria. O obxecto da presente Convocatoria Municipal é a concesión de axudas ás familias para atender os gastos orixinados polo comezo do curso escolar, entendendo por tales a merca de material escolar e de libros 2.ª.–Persoas destinatarias das axudas. Poderán ser beneficiari@s destas axudas o pai /nai, ou titor legal do alumnado empadroado no termo municipal das Pontes que vaian cursar calquera dos seguintes estudios: Educación Infantil, Educación Primaria, Educación Secundaria, Bacharelato, Ciclos Formativos de Grao Medio e Superior.3.ª.–Requisitos.1.1. Estar empadroado/a no Concello das Pontes.1.2. Que os ingresos da unidade familiar ( base impoñible xeral máis base impoñible do aforro) non superen os 19.500 euros, se ben no de familias numerosas incrementarase o umbral en 602,00 euros a partires do terceiro fillo/a.3.3. Ter presentado solicitude de reserva para continuar no centro escolar ou solicitude de admisión para un posto escolar nun centro sostido con fondos públicos, no caso de non ser escolaridade obrigatoria.3.4. Terase en conta a situación familiar, previo informe dos Servizos Sociais do Concello, no caso de producirse algunha variación económica, social ou familiar durante o ano 2015.3.5. Estar ao corrente coas obrigas fiscais da Axencia Tributaria, Seguridade Social, e o Concello das Pontes.4.ª.–Contía das axudas. A contía das axudas será variable segundo o curso do que se trate, CURSO ESCOLAR CONTÍAS Educación Infantil 0-3 50 € Educación Infantil 3-6 120 € Educación Primaria e Secundaria 80 € Ciclos formativos 140 € Bacharelato 140 € Contémplase a posibilidade de financia-lo custo total do curso escolar sempre e cando as circunstancias económicas e socio familiares o xustifiquen, previo informe dos servizos sociais.5.ª.–Solicitude e documentación. Serán requisitos necesarios para solicitar a axuda: – Presentar unha instancia no impreso oficial que se facilitará gratuitamente no Departamento de Servizos Sociais do Concello, na oficina do Rexistro do Concello ou na páxina web. – Fotocopia do D. N. I. de tódolos membros da unidade familiar. – Certificación de convivencia do padrón municipal. – Certificado de solicitude de praza ou fotocopia da matrícula do centro onde o alumnado realice os seus estudios, no caso dos estudos non obrigatorios. – Fotocopia da declaración da renda do ano 2014 (toda a unidade familiar). No caso de non estar obrigado pola Axencia Tributaria a presentala, deberá achegar unha declaración xurada na que conste esta circunstancia. Para estes casos, os ingresos anuais xustificaranse da seguinte maneira: – Fotocopia do certificado/s da/s pensión/s actualizadas, no seu caso. – Certificado do INEM, no caso de percibir prestación ou subsidio de desemprego. – Certificado de estar ao corrente coa seguridade social, axencia tributaria e Concello das Pontes. No caso do Concello de As pontes comprobarase de oficio e no caso de axencia tributaria e seguridade social poderán cubrir unha autorización para que a unidade xestora consulte os datos. Se durante o ano 2015 prodúcese unha variación substancial na súa situación económica, social ou familiar deberá entregar a declaración da renda do ano 2014 e a fotocopia das nóminas de xaneiro a xuño, ou certificado do INEM de ese período.6.ª.–Lugar e prazo de presentación. O prazo para poder presentar as solicitudes será de vinte(20) días naturais que contarán desde o día seguinte á data de publicación desta convocatoria no Boletín da Provincia ( BOP) da Coruña. As solicitudes en modelo normalizado e maila documentación aportada polas persoas solicitantes, deberán presentarse na oficina do Rexistro do Concello. O alumnado que realice a matrícula en setembro para cursar BAC e Ciclos Formativos, terá de prazo dende o 9 ata o 16 de setembro de 2015 para presentar a documentación.7.ª.–Comisión de valoración. Formada por:  Presidente: concelleiro de Servizos Sociais ou en quen delegue.  Vogais: dúas representantes do equipo de Servizos Sociais.  Secretario/a: o secretario/a do Concello, ou persoa en quen delegue.8.ª.–Resolución. As solicitudes, logo da súa comprobación e avaliación, serán aprobadas ou denegada mediante Decreto do concelleiro delegado de Servizos Sociais. De acordo co establecido no artigo 58 da L. R. X-PAC a resolución de outorgamento ou denegación das axudas será notificada de xeito individual ós solicitantes, publicándose así mesmo no taboleiro de anuncios do Departamento de Servizos Sociais.9.ª.–Reclamacións. Todas aquelas persoas ás que se lles denegara a presente axuda poderán, no prazo de 10 días dende a recepción da notificación individual, presenta-la oportuna reclamación e documentación que xustifique o motivo da mesma 10.ª.–Pagamento das axudas e xustificación. O pagamento destas axudas realizarase por medio dun vale canxeable polo importe concedido nas distintas librarías do Concello das Pontes. Ata o 16 de outubro de 2015.11.ª.–Incompatibilidades. Estas axudas serán incompatibles con calquera outro beneficio da mesma finalidade que poidan recibir de entidades ou persoas públicas ou privadas. Os trocos na situación económica dos beneficiarios serán comunicados ós Servizos Sociais de Base.12.ª.–Orzamento. Para este vindeiro curso académico 2015/2016, o Concello das Pontes ten previsto un orzamento de.25.000 € destinadas ó “Programa de Axudas ás Familias para a Escolarización dos seus fillos/as”. 13.ª.–Disposición final. Para todo aquilo non regulado nestas bases estarase ó disposto na Lei 38/2003, do 17 de novembro, xeral de subvencións e bases de execución do orzamento para o exercicio 2015 As Pontes, 1 de xull de 2015. Nikolay Garcia Bueno Bonescu SOLICITUDE DE AXUDA PARA MATERIAL ESCOLAR CURSO 2015-2016 Importante. –No caso de ser concedida a axuda, a persoa que se poña como solicitante, será quen teña que recoller o vale. Don/dona __________________________________________________, con DNI n.º _____________________, na condición de pai, nai ou titor, do/s alumno/s abaixo indicado/s, veciño do Concello das Pontes con domicilio en: ___________________________________________________. Teléfonos de contacto: ________________________________________________. SOLICITA: a axuda económica para material escolar para @s seguintes @/s nen@s: Nome e apelidos Colexio e curso __________________________________ ______________________ __________________________________ ______________________ __________________________________ ______________________ __________________________________ ______________________ __________________________________ ______________________ As Pontes, ______ de ________________ de 2015. Asdo.: _______________________________ O pai, nai ou titor De conformidade co disposto na Lei Orgánica 15/1999, do 13 de decembro, de protección de datos de carácter persoal, informámoslle que os datos de carácter persoal recollidos neste documento, formarán parte dun ficheiro de datos titularidade do CONCELLO DE AS PONTES DE GARCÍA RODRÍGUEZ, cuxa finalidade é a realización de xestións de intervención social, para o que vostede consinte expresamente no caso de facilitar datos de saúde ou outros especialmente protexidos. Vostede tamén autoriza de modo expreso a que podamos ceder os seus datos a autoridades sanitarias, corpos e forzas de seguridade, centros educativos, servizos sociais doutras administracións e a outros órganos da administración pública para o bo fin da intervención social. Poderá exercitar os dereitos de acceso, rectificación, cancelación e oposición, dirixindo a súa solicitude ao Parque Municipal, s/n, de As Pontes, 15320 (A Coruña). No caso que facilite datos doutros membros da súa unidade familiar ou de terceiros relacionados deberá informarlles do contido da presente cláusula. DOCUMENTACIÓN A PRESENTAR (da unidade familiar): 1. Fotocopia do D. N. I. do solicitante.2. Certificación do padrón municipal da unidade de convivencia.3. Xustificante de ingresos: fotocopia da declaración da renda do último exercicio de todos os membros da unidade familiar, ou declaración xurada de non ter que presentala, así coma declaración xurada da totalidade de ingresos do solicitante e dos restantes membros da unidade familiar maiores de 18 anos, acompañada dos xustificantes dos respectivos ingresos.4. Fotocopia da matrícula no caso de escolaridade non obrigatoria (infantil, BAC, ciclos formativos.). 5. ANEXO I debidamente cumprimentado. Só terá que presentar a seguinte documentación si non presenta a declaración da renda: 6. Título de familia numerosa (se é o caso). 7. Certificación do INEM das contías percibidas por prestación e subsidio de desemprego (se é o caso). 8. Fotocopia do recibo de pensión actualizados (se é o caso). 9. Fotocopia da Tarxeta de demandante de emprego (no caso de desempregados). 10. Fotocopia das nóminas de xaneiro a xuño (se é o caso). SR. ALCALDE-PRESIDENTE DO CONCELLO DAS PONTES ANEXO I Autorización para a cesión ao Concello das Pontes de Luisa Concepcion Khomenko Zanon de información relativa as obrigas tributarias e da Seguridade Social co Estado para a sinatura ou abono de cantidades derivadas de convenios ou subvencións. D., con NIF N.º. Autoriza ao Concello das Pontes de García Rodríguez a solicita-la cesión da información por medios informáticos ou telemáticos, sobre a circunstancia de estar ou non ó corrente das dúas obrigacións tributarias co Estado e da Seguridade Social aos efectos da sinatura ou abono de cantidades derivadas de convenios e subvencións, de acordo co establecido na Lei orgánica 15/1999, do 13 de decembro, de protección de datos de carácter persoal, Lei do imposto sobre a renda das persoas físicas e a Lei do imposto de sociedades e outras normas tributarias e da Seguridade Social e demais disposicións de aplicación, sempre que o órgano de concesión o estima oportuno. Esta autorización ten unha validez ata o 31/12/2016. Nas Pontes de García Rodríguez a. de. de 2015. Asdo. SR. ALCALDE-PRESIDENTE DO CONCELLO DAS PONTES